ΓΡΑΠΤΗ ΕΡΩΤΗΣΗ E-1109/00

υποβολή: Eija-Riitta Korhola (PPE-DE) προς την Επιτροπή

(11 Απριλίου 2000)

Θέμα: Το ύψος και τα κριτήρια των επιχορηγήσεων που καταβάλλονται για την εκτροφή αλόγων στα διάφορα κράτη μέλη

Στις χώρες που βρέχονται από τη Βαλτική Θάλασσα εκτρέφεται μεγάλος αριθμός καθαρόαιμων αλόγων εδώ και μεγάλο χρονικό διάστημα. Στη Φινλανδία λ.χ.πάρχουν καθαρόαιμα άλογα εδώ και πάνω από 400 χρόνια, ενώ ο Σύλλογος εκτροφής καθαρόαιμων αλόγων λειτουργεί επισήμως περισσότερα από 75 χρόνια. Η ράτσα καθαρόαιμων αλόγων είναι σε όλες αυτές τις χώρες η ίδια, τα άλογα Ανατολικής Πρωσίας (άλογα Trakehner). Παράλληλα με αυτό έχουν εμφανισθεί πολλές φορές και άλλες τοπικές ράτσες, λ.χ. τα φινλανδικά ή τα βορειοσουηδικά άλογα.

Η επιδότηση που καταβάλλεται ετησίως ανά άλογο είναι 500 μάρκα, τη στιγμή που η κανονική επιδότηση για μια αγελάδα είναι διπλάσια. Ωστόσο τα άλογα είναι τουλάχιστον το ίδιο σημαντικά λ.χ. για τη διατήρηση του παραδοσιακούπαίθριου τοπίου και τη δημιουργία θετικής εικόνας για την ύπαιθρο, ενώ η δαπάνη για την εκτροφή αλόγων, τα οποία εκτρέφονται συνήθως μεμονωμένα, είναι ίσως μεγαλύτερη λόγω του οριακού οφέλους από ό, τι για τις αγελάδες, οι οποίες συνήθως εκτρέφονται κατά αγέλες στην ίδια αγροτική εκμετάλλευση.

Βάσει των προαναφερθέντων τα ερωτήματα προς το αρμόδιο μέλος της Επιτροπής είναι τα εξής:

- αληθεύει ότι η Επιτροπή καταβάλλει ή προτίθεται να καταβάλλει επιδοτήσεις για τις παραδοσιακές ράτσες αλόγων σε ορισμένα κράτη της Βαλτικής με διαφορετικά κριτήρια, αν και οι συνθήκες, οι ράτσες και η ιστορία τους είναι η ίδια;

- θεωρεί η Επιτροπή δικαιολογημένο από την άποψη λ.χ. της διατήρησης του παραδοσιακούπαίθριου τοπίου να διακοπεί η επιχορήγηση της εκτροφής καθαρόαιμων αλόγων σε ορισμένα κράτη μέλη;

- ποιές είναι οι προϋποθέσεις για την καταβολή τέτοιων επιχορηγήσεων και σε ποια βάση λαμβάνονται οι αποφάσεις για την καταβολή τους;

- έχει η Επιτροπή την πρόθεση να αναθεωρήσει το ύψος των επιδοτήσεων, π.χ. σε σχέση με τις επιδοτήσεις προς την εκτροφή αγελάδων;

- αν δεν έχει ληφθεί προς το παρόν σχετική απόφαση, πότε προτίθεται η Επιτροπή να αποφασίσει;

Απάντηση του κ. Fischler εξ ονόματος της Επιτροπής

(22 Μαΐου 2000)

Ο κανονισμός (ΕΚ) αριθ. 1257/1999 του Συμβουλίου της 17ης Μαΐου 1999 για τη στήριξη της αγροτικής ανάπτυξης από το Ευρωπαϊκό Γεωργικό Ταμείο Προσανατολισμού και Εγγυήσεων (ΕΓΤΠΕ)(1) προβλέπει κυρίως στο πλαίσιο των γεωργοπεριβαλλοντικών μέτρων τη δυνατότητα παροχής κοινοτικής στήριξης για την ενθάρρυνση της γενετικής ποικιλομορφίας. Εναπόκειται στα κράτη μέλη, σε συνάρτηση με τον ειδικό χαρακτήρα των κατά τόπους περιπτώσεων και των προτεραιοτήτων τους να επιλέξουν τον εν λόγω τύπο μέτρων.

Όσον αφορά το ποσό των πριμοδοτήσεων που καταβάλλονται και, όπως συμβαίνει με το σύνολο των γεωργοπεριβαλλοντικών μέτρων, τα κράτη μέλη προσδιορίζουν βάσει αντικειμενικών κριτηρίων την ανάγκη παροχής χρηματοδοτικού κινήτρου για την εφαρμογή του μέτρου (άρθρο 18 του κανονισμού (ΕΚ) αριθ. 1750/1999 της Επιτροπής της 23ης Ιουλίου 1999 για την εφαρμογή του κανονισμού αριθ. 1257/1999 του Συμβουλίου(2).

Σ'αυτό το πλαίσιο, οι φινλανδικές αρχές προτείνουν, να ληφθούνπόψη για κοινοτική χρηματοδότηση διάφορες τοπικές φυλές ζώων (άλογα, αγελάδες, πρόβατα, mldr) προσδιορίζοντας το σχετικό δυναμικό και τα προβλεπόμενα ποσά.

Η Επιτροπή εξετάζει προς το παρόν το πρόγραμμα που έχειποβληθεί από την Φινλανδία και θα λάβει την απόφασή της το ταχύτερο δυνατό, σύμφωνα με τη διαδικασία που αναφέρεται στο άρθρο 50 παράγραφος 2 του κανονισμού (ΕΚ) αριθ. 1260/1999 του Συμβουλίου της 21ης Ιουνίου 1999 περί γενικών διατάξεων για τα Διαρθρωτικά Ταμεία(3).

(1) ΕΕ L 160 της 26.6.1999.

(2) ΕΕ L 214 της 13.8.1999.

(3) ΕΕ L 161 της 26.6.1999.